Vyhodnotenie pripomienkového konania
k návrhu zákona, ktorým sa mení a dopĺňa zákon č. 235/1998 Z. z. o príspevku pri narodení dieťaťa, o príspevku rodičom, ktorým sa súčasne narodili tri deti alebo viac detí alebo ktorým sa v priebehu dvoch rokov opakovanie narodili dvojčatá a ktorým sa menia ďalšie zákony v znení neskorších predpisov 

Rezort	Pripomienka	Typ	Vyh.	Spôsob vyhodnotenia	Pozn.	
Všeobecne
Ministerstvo financií	Žiada aktualizovať finančnú doložku  a dôvodovú správu vzhľadom na predpokladanú infláciu v roku 2008 a žiada uviesť  zdrojové krytie aj na ďalšie rozpočtové roky 
	Z	A	Akceptuje sa doplnením doložky a dôvodovej správy		
Združenie miest a obcí Slovenska	Žiada doplniť finančnú doložku a predkladaciu správu o informáciu o vplyve návrhu zákona na rozpočty obcí alebo VÚC,	O	A	Akceptuje sa doplnením doložky a predkladacej správy		
	Odporúča zvážiť výšku navrhovaného príplatku k príspevku a zastáva názor, že by bolo vhodnejšie upraviť o väčšie sumy niektoré iné štátne sociálne dávky, ktoré sa dotýkajú väčšieho počtu rodín s deťmi. 	O	N	Neakceptuje sa; ide o rozhodnutie vlády podporovať rodiny s prvorodenými deťmi na zabezpečenie prvotného vybavenia novorodenca. V prípade ďalších detí je možné predmety dlhodobejšej spotreby použiť opakovane.		
K jednotlivým novelizačným bodom						
Ministerstvo spravodlivosti	V bode 1 navrhuje, aby neboli preventívne prehliadky ustanovené mesačne, ale podľa pokynu gynekológa	O	N	Neakceptuje sa; tehotná žena má nárok na plne hradenú preventívnu prehliadku u gynekológa raz za mesiac.		
	Navrhuje účinnosť od 1. januára	O	N	Neakceptuje sa vzhľadom na lehoty legislatívneho procesu.		

Spôsob pripomienkového konania: skrátený
Zoznam oslovených subjektov:  pripojený rozdeľovník
Počet oslovených subjektov: 42
Zaslali do určeného termínu: 27
Zaslali po termíne: -
Vôbec nezaslali: 15
Počet vznesených zásadných pripomienok:    1 – Ministerstvo financií SR
Počet akceptovaných zásadných pripomienok:  1- Ministerstvo financií SR
Počet neakceptovaných zásadných pripomienok:  -
Rozporové konanie:  -